มีคนอยากกินเกาหลีมากก เลยต้องหาสักหน่อย ร้านเกาหลีใน กลาสโกว์ ก็มีไม่เยอะ แต่ร้านนี้น้องแนะนำมา

พิกัด : ถนน Agyle street ใกล้ๆ กับ สถานี Charing x (จะว่าไปมันก็ไม้ใกล้นักหรอก) แต่ถ้าใครมาเที่ยว Kelvingrove Museum ก็แวะมากินนี่ก็ได้ค่ะ

บรรยากาศร้าน : ร้านค่อนข้างแคบ มี2 ชั้น แต่ตกแต่งร้าน โทนสี น่านั่งดีค่ะ พนักงาน (เอ๊ะ หรือเจ้าของร้าน) ก็น่ารักมากเลย บริการดี แค่หันไปมองเขาก็เดินมาละ เป็นโอปป้า(รึเปล่า) เกาหลี พูดไทยได้นิดหน่อย สงสัยสาวไทยแอบมาสอนไว้นั่นแหละ

เมนู: มีทั้งเมนูจานเล็ก ละจานใหญ่ ราคาไม่แพงมากเลยนะคะ ถ้าเป็นประเภท tofu ก็จะราคาประมาณ £7-£8 แต่ถ้าเป็นเมนูหมู หรือเนื้อ ก็จะ £9-10 ประมาณนี้ ดูราคาได้ในเมนูเลย สำหรับเรา เราชอบ ซุปกิมจิ กับ ต๊อกป๊อกกิ แล้วก็ บูโกกิ แล้วก็ บิบิมบับ สรุป ชอบเกือบหมดเลย แต่ที่นี่ อาหารจะไม่เผ็ดมาก เน้นหวาน 5555 